(1) Decizia 2006/804/CE a Comisiei din 23 noiembrie 2006 privind armonizarea spectrului de frecvențe radio pentru dispozitivele de identificare prin radiofrecvență (RFID) care utilizează banda UHF (ultra înaltă frecvență) (JO L 329, 25.11.2006, p. 64). Aplicațiile și dispozitivele indicate în tabelul 2: [a] „Dispozitivele de măsurare” sunt dispozitivele radio care fac parte din sistemele de radiocomunicații bidirecționale ce permit monitorizarea, măsurarea și transmisia datelor la distanță în infrastructurile de rețele inteligente, cum ar fi cele de energie electrică, gaze și apă. [b] „Dispozitivele de alarmă socială” sunt sisteme de radiocomunicații fiabile care permit persoanelor aflate în pericol în spații închise să lanseze un apel la asistență. Utilizările tipice ale alarmei sociale constau în asistarea persoanelor în vârstă sau cu handicap. [c] „Traductoarele radar de nivel pentru rezervoare” (TLPR) sunt un tip specific de aplicații de radiodeterminare, care se utilizează pentru a măsura nivelul substanțelor din rezervoare și se instalează în rezervoare metalice sau din beton armat sau în structuri similare din materiale care au caracteristici de atenuare comparabile. Rezervoarele sunt utilizate pentru depozitarea substanțelor. [d] „Dispozitivele pentru controlul modelelor” sunt un tip specific de echipamente radio de telecomandă si telemetrie, care se utilizează pentru a controla de la distanță mișcarea modelelor (în principal, reprezentări miniaturale ale vehiculelor) în aer, pe pământ sau pe ori sub suprafața apei. [e] Un sistem de alarmă este un dispozitiv care utilizează comunicațiile radio și a cărui funcție principală este de a indica unui sistem sau unei persoane o alertă survenită la o locație îndepărtată ca urmare a apariției unei probleme sau a unei situații specifice. Radioalarmele includ alarmele sociale și alarmele din motive de securitate și siguranță. [f] Sistemele de rețele locale medicale pentru senzori corporali (MBANS) sunt utilizate pentru obținerea de date medicale și se folosesc pentru a conecta într-o rețea de mică putere pe suport radio mai mulți senzori și/sau dispozitive de acționare purtate pe corp, împreună cu dispozitivul de control aflat pe corpul uman sau în apropierea acestuia. [g] Un punct de acces la rețea într-o rețea de date este un dispozitiv terestru fix cu rază mică de acțiune care funcționează ca punct de conectare pentru celelalte dispozitive cu rază mică de acțiune din rețeaua de date la platformele de servicii situate în afara rețelei de date. Termenul de „rețea de date” se referă la diferitele dispozitive cu rază mică de acțiune, inclusiv la punctul de acces la rețea, din care se compune rețeaua și la conexiunile pe suport radio dintre acestea. [h] Endoscopia medicală cu capsulă fără fir se folosește pentru a obține date medicale, și anume imagini ale tractului digestiv uman, destinate a fi utilizate în scenarii medic-pacient. [i] Tahografele inteligente sunt definite în apendicele 14 la Regulamentul de punere în aplicare (UE) 2016/799 al Comisiei (JO L 139, 26.5.2016, p. 1) ca fiind aplicarea funcției tahografului de comunicare la distanță, iar aplicațiile de măsurare a greutății și a dimensiunilor sunt definite ca fiind sistemele utilizate pentru aplicarea obligației de măsurare a greutăților și a dimensiunilor prevăzute la articolul 10d din Directiva (UE) 2015/719 a Parlamentului European și al Consiliului (JO L 115, 6.5.2015, p. 1). Alte cerințe și clarificări tehnice menționate în tabelul 2: [1] În banda 20 se aplică valori mai mari ale intensității câmpului și restricții de utilizare suplimentare pentru aplicațiile inductive. [2] În benzile 22, 24, 25, 27a și 28 se aplică valori mai mari ale intensității câmpului și restricții de utilizare suplimentare pentru aplicațiile inductive. [3] Limita de putere se aplică în interiorul unui rezervor închis și corespunde unei densități spectrale de e.i.r.p. de – 41,3 dBm/MHz în exteriorul unui rezervor de testare de 500 de litri. [4] Statele membre pot specifica zone de excludere sau măsuri echivalente în care, din motive de protecție a serviciilor de radioastronomie sau a altei utilizări naționale, nu se poate utiliza aplicația de detectare a obstacolelor folosită la giravioane. Giravioanele sunt definite în certificările EASA CS-27 și CS-29 (respectiv JAR-27 și JAR-29 pentru certificările anterioare). [5] Dispozitivele utilizează toată gama de frecvențe, pe baza unei game de reglare. [6] Etichetele RFID răspund la un nivel foarte scăzut al puterii (e.r.p. de – 20 dBm), într-o gamă de frecvențe din jurul canalelor interogatorului RFID, și trebuie să respecte cerințele esențiale ale Directivei 2014/53/UE. [7] Se utilizează tehnici de acces la spectrul radio și de atenuare a interferențelor care asigură un nivel adecvat de performanță pentru a respecta cerințele esențiale ale Directivei 2014/53/UE. Dacă tehnicile relevante sunt descrise în standardele armonizate (sau în părți ale acestora) ale căror referințe au fost publicate în Jurnalul Oficial al Uniunii Europene în temeiul Directivei 2014/53/UE, se asigură o performanță cel puțin echivalentă cu performanța acestor tehnici. [8] Se utilizează cerințe de antenă care asigură un nivel adecvat de performanță pentru a respecta cerințele esențiale ale Directivei 2014/53/UE. Dacă restricțiile relevante sunt descrise în standardele armonizate (sau în părți ale acestora) ale căror referințe au fost publicate în Jurnalul Oficial al Uniunii Europene în temeiul Directivei 2014/53/UE, se asigură o performanță cel puțin echivalentă cu aceste restricții. [9] Se utilizează o mască de transmisie care asigură un nivel adecvat de performanță pentru a respecta cerințele esențiale ale Directivei 2014/53/UE. Dacă restricțiile relevante sunt descrise în standardele armonizate (sau în părți ale acestora) ale căror referințe au fost publicate în Jurnalul Oficial al Uniunii Europene în temeiul Directivei 2014/53/UE, se asigură o performanță cel puțin echivalentă cu aceste restricții. [10] Se utilizează controlul automat al puterii care asigură un nivel adecvat de performanță pentru a respecta cerințele esențiale ale Directivei 2014/53/UE. Dacă restricțiile relevante sunt descrise în standardele armonizate (sau în părți ale acestora) ale căror referințe au fost publicate în Jurnalul Oficial al Uniunii Europene în temeiul Directivei 2014/53/UE, se asigură o performanță cel puțin echivalentă cu aceste restricții.